[image: ]
	Herlev den 1. september 2026


Kære konfirmand og forældre i Herlev kirke

Jeg glæder mig til at lære jer at kende, og vil gerne give jer nogle informationer. 

Konfirmander og forældre inviteres til velkomstgudstjeneste søndag den 20. september kl. 10 i Herlev kirke. I forbindelse med gudstjenesten vil konfirmanderne få udleveret en konfirmandbibel. Der er børnekirke for mindre søskende under en del af gudstjenesten.

Efter gudstjenesten er der informationsmøde om konfirmationsforberedelsen i Herlev Sognehus, Herlev Bygade 38,1. sal. Det er lige over for kirken ved Siesta. Der vil blive givet en orientering om undervisningen, kirkegang samt om forudsætningen for at blive konfirmeret. Der serveres pizza, sodavand og kaffe i forbindelse med mødet. Jeg forventer at vi slutter senest kl. 13.00.

Konfirmationen skal foregå i Herlev kirke lørdag den 24. april 2027 kl. 11.00 og 13.00. Tidspunktet for den enkelte konfirmand aftaler vi i løbet af mødet. Hvis ikke der er en jævn fordeling af ønsker, afgøres det ved lodtrækning.
 
Af hensyn til bestilling af mad m.v. bedes I give en tilbagemelding til mig på jka@km.dk
senest den 9. september. Skriv venligst navnet på konfirmanden i tilbagemeldingen.

Venlig hilsen

